
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                   Bucureşti, 25 martie 2021
                                                                                            PL-x 621/2020                  

    AVIZ

    asupra

Proiectului de Lege pentru aprobarea Ordonanţei de urgenţă a Guvernului nr.157/2020 privind acordarea unui ajutor financiar sub formă de voucher pentru încurajarea şi sprijinirea copiilor în practicarea sportului de performanţă

În conformitate cu prevederile art.94 și art.115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.157/2020 privind acordarea unui ajutor financiar sub formă de voucher pentru încurajarea şi sprijinirea copiilor în practicarea sportului de masă, trimis cu adresa nr.PL-x 621 din 12 octombrie 2020, înregistrat cu nr.4c-13/956 din 12 octombrie 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 7 octombrie 2020.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.91 alin.(9) pct.1 din Regulamentul Camerei Deputaţilor, republicat, cu modificările și completările ulterioare.
Proiectul de lege are ca obiect de reglementare aprobarea Ordonanţei de urgenţă a Guvernului nr.157/2020 privind acordarea unui ajutor financiar sub formă de voucher pentru încurajarea şi sprijinirea copiilor în practicarea sportului de performanță.
Proiectul de ordonanță de urgență are ca obiect crearea cadrului legal necesar “acordării unui ajutor financiar sub formă de vouchere, în cuantum de 300 lei, pentru copiii născuți în perioada 01.01.2005-31.12.2014, care se vor legitima la cluburile sportive, deținătoare a certificatului de identitate sportivă, pentru achiziționarea de echipamente sportive”.
Potrivit prevederilor art.61 și 129 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa desfășurată în sistem mixt din ziua de 25 martie 2021.

Membrii Comisiei au examinat proiectul de lege supus avizării, expunerea de motive, punctul de vedere al Guvernului României, transmis cu adresa nr.1156/NS din 8 martie 2021, conform căruia Guvernul susține adoptarea inițiativei legislative, avizul Consiliului Economic și Social, transmis prin adresa cu nr.8341 din 3 septembrie 2020 şi avizul favorabil al Consiliului Legislativ, înregistrat cu nr.918 din 3 septembrie 2020.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, proiectul de lege face parte din categoria legilor ordinare. 
                                  PREŞEDINTE,                          

         SECRETAR,

   Mihai-Alexandru Badea



Cristian-Tudor Băcanu
Consilier parlamentar,

